Mikkel Larsson fra Alternativet havde udrustet sig med flyers, da han lørdag gæstede Inger Støjbergs hjemmebane i Hadsund. For ham er det vigtigt, at der er et politisk alternativ, og at den demokratiske samtale bliver gjort bedre. -	Derfor bliver vi nødt til at tage ud, også selvom jeg er kandidat i Aalborg, til for eksempel Hadsund, og møde danskerne, hvor de er, forklarer han. Havde det ikke været lettere at kapre stemmer i Aalborg? -	Det kan man godt sige. Vi har i hvert fald flere stemmer i Aalborg, men jeg mener, at borgerne i Hadsund også skal have mulighed for at snakke med en fra Alternativet, og høre hvad vi står for. Hvad er det for nogle snakke, I har med vælgerne? -	Det er meget en intro-snak. Hvad er Alternativet egentlig, hvad står vi for? Mange siger til os, om vi ikke bare er dem med det grønne, men her har vi mulighed for også at dykke ned i vores socialpolitik. Hvor meget tænker man som parti over, hvor man vælger at føre sin valgkamp? -	Det gør man utrolig meget. De større partier med flere ressourcer laver også analyser osv. Vi kører meget på vores mavefornemmelse, og også hvor vi kan komme ud og slås lidt for stemmerne. Her i Hadsund har vi nok ikke det største bagland, men så er der mulighed for at bygge noget op. Se live-indslag fra Hadsund her:

Opsummering:
Alternativet var lørdag på valgkampsvisit i Hadsund, hvor Inger Støjberg er den helt store hjemmebane-profil.